31993D0317
L 122/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 април 1993 година
относно съдържанието на кода, използван при ушните марки на говедата
(93/317/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 92/102/ЕИО на Съвета от 27 ноември 1992 г. относно идентификацията и регистрацията на животните (1), и по-специално член 5, параграф 2, буква а) от нея,
като има предвид, че посоченият код трябва да позволи да се идентифицира индивидуално всяко говедо, както и държавата-членка и стопанството на произход; като има предвид, че би трябвало да се използва код от две букви, за да се идентифицира всяка държава-членка;
като има предвид, че стопанството на произход може да бъде идентифицирано с един или серия от номера, характерни за всяко стопанство; като има предвид, че всека компетентен орган трябва да избере система за номериране на стопанствата, които той контролира; като има предвид, че посоченият код трябва да бъде допълнен от цифри или букви, които идентифицират индивидуално животното;
като има предвид, че мерките, предвидени от настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Кодът на ушната марка започва с букви, които идентифицират държавата-членка на произход в съответствие със следната таблица:
Белгия
BE
Дания
DK
Франция
FR
Германия
DE
Гърция
EL
Ирландия
IE
Италия
IT
Люксембург
LU
Нидерландия
NL
Португалия
PT
Испания
ES
Обединено кралство
UK
2. Кодът се допълва със серия от цифри и/или букви, които позволяват да се идентифицира индивидуално всяко животно, както и стопанството, където е родено.
Член 2
Адресати на настоящото решение са държавите-членки.
Съставено в Брюксел на 21 април 1993 година.